Musa Yerniyazov maqbarasi ziyorat qilindi

21.09.2021
Prezident Shavkat Mirziyoyev 21-sentabr kuni Qoraqalpogʻiston Respublikasiga keldi.
Davlatimiz rahbari dastlab Nukus shahridagi «Shorsha baba» qabristoniga borib, Musa Yerniyazov maqbarasini ziyorat qildi. 

Qur’on tilovat etildi.
Musa Yerniyazov koʻp yillar Qoraqalpogʻiston Joʻqorgʻi Kengesi Raisi lavozimida ishlagan. O‘zbekiston Respublikasi Oliy Majlisi Senati Raisining oʻrinbosari, O‘zbekiston Qahramoni boʻlgan.
Prezidentimiz koʻrsatmasiga muvofiq, marhum xotirasiga maqbara barpo etildi. Bugun bu joy obod ziyoratgohlardan biriga aylangan.
Shundan soʻng, davlatimiz rahbari Qoraqalpogʻistonning Boʻzatov tumaniga yoʻl oldi.